Konkurso sąlygų priedas Nr. 1

MOKYMŲ „RACIONALUS ANTIMIKROBINIŲ VAISTINIŲ PREPARATŲ SKYRIMAS IR VARTOJIMAS“ ORGANIZAVIMO PASLAUGOS

TECHNINĖ SPECIFIKACIJA

I. BENDROJI DALIS

1. Perkančioji organizacija - Higienos institutas 
2. Informacija apie vykdomą projektą - Paslaugos perkamos įgyvendinant Perkančiosios organizacijos koordinuojamą  projektą „Antimikrobinio atsparumo valdymo plėtojimas“ (toliau - Projektas), kuriuo siekiama užtikrinti antimikrobinio atsparumo valdymo gerinimą šalyje. Projektas skirtas asmens  sveikatos priežiūros įstaigoms (ASPĮ) ir jų sveikatos priežiūros specialistams. Europos prevencijos ir kontrolės centro (ECDC) duomenimis, antimikrobinis atsparumas pasaulyje ir ES šalyse didėja ir tampa vis svarbesne visuomenės sveikatos problema. Situacija Lietuvoje taip pat nėra palanki. Šią problemą planuojama spręsti sukuriant ir diegiant antimikrobinio atsparumo valdymui skirtas priemones  – pasinaudojus gerąja užsienio šalių praktika ir patirtimi bei mokslo įrodymais projekto metu bus sukurti ir pradėti diegti stacionarinėse ASPĮ du modeliai: antimikrobinių vaistų vartojimo valdymo ir infekcijų prevencijos ir valdymo stacionarinėse ASPĮ modeliai. Siekiant sėkmingai diegti modelius, bus tobulinama sveikatos priežiūros specialistų kvalifikacija Lietuvoje vyksiančių ir užsienio šalių renginiuose, rengiama metodinė medžiaga ir organizuojami mokymai.

II. PIRKIMO OBJEKTAS

3.  Pirkimo objektas – mokymų „Racionalaus antimikrobinių vaistinių preparatų  vartojimas ambulatorinėse asmens sveikatos priežiūros įstaigose“ organizavimo paslaugos.
4. Paslaugų tikslas – suorganizuoti mokymus asmens sveikatos priežiūros specialistams pagal tobulinimo programą „Racionalus antimikrobinių vaistinių preparatų  skyrimas ir vartojimas“, patvirtintą LR Sveikatos apsaugos ministro 2024 m. birželio 28 d. įsakymu Nr. V-697 (programos kodas 57.1),  (Mokymų tikslinė grupė – medicinos gydytojai, farmacijos specialistai, visų profesinių kvalifikacijų gydytojai odontologai).
4.1.  Mokymų trukmė – 6 val. Programoje turi būti išdėstytos Sveikatos apsaugos ministro 2022 m  kovo 18 d. įsakymo Nr. 132  priede nurodytos temos. Konkreti mokymo programa, kurioje nurodyti lektoriai ir jų pranešimai, laikas turi būti suderinta su Perkančiąja organizacija ne vėliau kaip 10 dienų iki kvietimų išsiuntimo dalyviams dienos. 
4.2. Paslaugos suteikimo vieta: Vilnius, Klaipėda, Šiauliai, Panevėžys, Kaunas organizuojant kontaktinius mokymus, organizuojant nuotolinius mokymus – Lietuvos Respublikos teritorija.  
4.3. Mokymo dalyviams turi būti išduoti mokymų baigimo pažymėjimai, atitinkantys Sveikatos apsaugos ministro 2022 m  kovo 18 d. įsakymo Nr.132 „Dėl sveikatos priežiūros ir farmacijos specialistų profesinės kvalifikacijos tobulinimo ir jo finansavimo tvarkos aprašo patvirtinimo“ 15 punkto reikalavimus, ir suderinti su Paslaugos pirkėju. Pažymėjimus, kaip mokymų organizatoriai, turi pasirašyti Higienos instituto direktorius ir mokymų organizatoriaus vadovas.
5. Paslaugų uždaviniai ir reikalavimai:
5.1. Suorganizuoti 10 kontaktinių ir 10 nuotolinių mokymų. 
5.2. Kontaktinių mokymų dalyvių skaičius – 20-25 asmenys, nuotoliniu būdu vyksiančių mokymų skaičius – 30-40 asmenų.
5.3. Tiekėjas organizuoja mokymo dalyvių kvietimą į mokymus  ir  išankstinę jų registraciją. Tiekėjas mokymų pabaigoje anketinės apklausos būdu apklausia mokymų dalyvius (mokymų kokybės įvertinimas ir pasiūlymai jų tobulinimui).   
5.4. Reikalavimai maitinimo paslaugoms, kai mokymai vyksta kontaktiniu būdu:
5.4.1. Tiekėjas privalo organizuoti renginių dalyviams maitinimą bei užtikrinti aptarnavimą maitinio metu. Vieno renginio dalyviams mokymų metu organizuojamos:
5.4.1.1. dvi kavos pertraukos – ne daugiau kaip 25 dalyviai;
5.4.1.2. viena pietų pertrauka – ne daugiau kaip 25 dalyviams;
5.4.2. kavos pertraukų metu pateikiama: arbata (sudaroma galimybė rinktis iš žalios, juodos, vaisinės) ir kava su priedais (cukrus, pienas); ne mažiau kaip 0,3 litro stalo vandens. Kavos pertrauka vyksta tame pačiame pastate, kuriame organizuojamas renginys;
5.4.3. pietums patiekiama: sultys / stalo vanduo, sriuba, karštas patiekalas. Tiekėjas turi užtikrinti maisto įvairovę, galimybę pasirinkti dietinių, vegetariškų / veganiškų patiekalų. Pietūs vykdomi tam pritaikytoje patalpoje, kuri turi būti pasiekiama ne ilgiau kaip per 5 (penkias) minutes pėsčiomis;
5.4.4. Maitinimą organizuoti vadovaujantis Lietuvos Respublikos Sveikatos apsaugos ministerijos 1999 m. lapkričio 25 d. įsakymu Nr. 510 (2016 m. liepos 6 d. įsakymo Nr. V-836 redakcija) patvirtintomis rekomenduojamomis paros maistinių medžiagų ir energijos normomis ir kitais teisės aktais reglamentuojančiais maisto higienos normas. 
5.5. Reikalavimai mokymų salei:
5.5.1. mokymai turi vykti pagal panašių paslaugų vykdymo praktiką įprastoje patalpoje, kuri atitinka 4 (keturių) žvaigždučių arba lygiavertį įvertinimą pagal Viešbučių ir motelių klasifikavimo reikalavimus, patvirtintus Valstybinio turizmo departamento prie Ūkio ministerijos direktoriaus 2013 m. vasario 28 d. įsakymu Nr. V-50 (2015 m. gegužės 18 d. įsakymo Nr. V-138 redakcija). Žvaigždučių vertinimo skalė taikoma viešbučiams. Jei siūlomos kitos tinkamos patalpos, jos turi atitikti lygiaverčius reikalavimus, kokie yra nurodyti 4 (keturių) žvaigždučių pagal prieš tai minėtą klasifikatorių;
5.5.2. Mokymų patalpa turi būti gerai vėdinama, tinkamai apšviesta, šildoma (šildymo sezono metu);
5.5.3. Mokymų patalpose turi būti užtektinai vietos – ne mažiau nei 25 (dvidešimt penkiems) asmenims sėdint prie stalų (klasės stiliumi);
5.5.4. Mokymų patalpose turi būti sąlygos gerai matyti ir girdėti pateikiamą informaciją;
5.5.5. Mokymų patalpoje turi būti reikiama įranga ir baldai: demonstravimo įranga, leidžianti demonstruoti vaizdinę medžiagą  iš skaitmeninės laikmenos ir jungtis USB atmintinei, projektorius, kompiuteris, nenutrūkstamas interneto ryšys, baltas ekranas (tokio dydžio, kad jame demonstruojamą informaciją aiškiai galėtų matyti visi renginio dalyviai), stalai ir kėdės dalyviams ir lektoriams.
5.5.6. Tiekėjas turi paskirti atsakingą asmenį (kontaktinį asmenį), į kurį Perkančioji organizacija galėtų kreiptis dėl teikiamų paslaugų ir (arba) dėl naudojamų patalpų, įrangos ir (arba) kitų nenumatytų techninių problemų;
5.5.7. Turi būti parengta vieta salėje arba šalia salės renginių dalyvių registravimui. Dalyvių registraciją vykdys Tiekėjo darbuotojai;
5.5.8. Pastate, kuriame vyks Renginiai turi būti parengtos ir matomose vietose išdėstytos informacinės nuorodos / užrašai į Renginio vietą. 
5.5.9. Mokymų patalpos turi būti parengtos ne vėliau kaip prieš 1 valandą iki nurodytos renginių pradžios;
5.5.10. Patalpos privalo atitikti visas higienos normas.
5.5.11. Mokymų tiksli vieta turi būti suderinta su Perkančiąja organizacija ne vėliau kaip prieš 10 (dešimt) darbo dienų iki renginio pradžios.
5.6.  Vykdant mokymus nuotoliniu būdu Tiekėjas užtikrina tinkamą įrangą (platformą), skirtą nuotoliniams mokymams.
5.7. Paslaugų teikimo metu Paslaugų teikėjas tvarkys mokymų dalyvių asmens duomenis kaip savarankiškas duomenų valdytojas. Tvarkydamas asmens duomenis Paslaugų teikėjas privalo įgyvendinti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679) reikalavimus. 
5.8. Paslaugų teikėjas, tvarkydamas mokymų dalyvių asmens duomenis, privalo mokymų dalyvius informuoti apie jų asmens duomenų perdavimą Perkančiajai organizacijai, mokymų dalyviams pateikiant su tokiu asmens duomenų perdavimu susijusią informaciją, suderintą su Perkančiąja organizacija. 
6. Rezultatai:
6.1. Iki 2025 m. gruodžio 1 d. suorganizuota 10 kontaktinių ir 10 nuotolinių mokymų ir apmokyta iki 200-250 unikalių dalyvių kontaktiniu būdu ir  300-400 unikalių dalyvių nuotoliniu būdu.
6.2. Paslaugų teikėjas po kiekvienų kontaktiniu būdu vykusių mokymų turi Perkančiajai organizacijai pateikti dalyvių sąrašus su parašais (originalus), pažymėjimų sąrašus su pažymėjimų registracijos numeriais ir parašais, mokymo programas (-as) pagal kurias vyko mokymai, su lektorių pavardėmis ir kiekvienos paskaitos laiku, dalyvių anketas su mokymų vertinimu (gali būti Google forms) ir keletą fotografijų iš mokymų.
6.3. Kai mokymai vykdyti nuotoliniu būdu, Paslaugų teikėjas po kiekvienų mokymų turi pateikti MS teams (ar kitos platformos) sugeneruotą dalyvių sąrašą, ir dalyvių elektroninių pažymėjimų sąrašą su pažymėjimo registracijos numeriu ir Google forms mokymų įvertinimo anketas.
6.4.  Paslaugos turi būti suteiktos iki 2025 m. gruodžio 1 d.

III. APLINKOS APSAUGOS REIKALAVIMAI

7. Paslaugų teikėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, ataskaitos, paslaugų perdavimo– priėmimo aktai Perkančiajai organizacijai turi būti pateikti tik elektroniniu formatu, dokumentacija turi būti pasirašoma elektroniniu parašu. Teikdamas paslaugą Paslaugų teikėjas turi dėti pastangas sunaudoti mažiau gamtos išteklių ir (arba) naudoti pakartotinai panaudotas ir (arba) perdirbtas medžiagas, sunaudoti mažiau elektros energijos.
8. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3. papunkčiu, maitinimo patalpose neturi būti naudojami plastikiniai indai arba, jeigu tokie naudojami, jie turi būti pagaminti iš perdirbtų medžiagų.

IV SKYRIUS
ASMENS DUOMENŲ TVARKYMAS

9. Paslaugų teikėjas, teikdamas paslaugas, privalo laikytis ir įgyvendinti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo, kitų teisės aktų, reglamentuojančių asmens duomenų apsaugą, reikalavimų.
10. Paslaugų teikėjas privalo turėti galimybę įgyvendinti tinkamas organizacines ir tinkamas asmens duomenų saugumo priemones. Paslaugų teikėjas privalės pasirašyti asmens duomenų tvarkymo sutartį dėl Perkančios organizacijos vardu ir pagal jos nurodymus atliekamo mokymų dalyvių asmens duomenų tvarkymo.
11. Perkančioji organizacija, kaip duomenų valdytojas, tvarkys pasiūlyme nurodytus bei pirkimo procedūrų metu iš Paslaugų teikėjo gautus duomenų subjektų – fizinių asmenų – Paslaugų teikėjo arba jo įgaliotų asmenų, subtiekėjų, partnerių, kitų asmenų duomenis (vardas, pavardė, pareigos, telefono ryšio numeris, elektroninio pašto adresas, kiti Perkančiajai organizacijai Paslaugų teikėjo pateikti būtini duomenys) viešųjų pirkimų organizavimo ir vykdymo tikslu vadovaudamasis Reglamento (ES) 2016/679 6 straipsnio 1 dalies c punktu, įgyvendindamas pareigas, įtvirtintas Lietuvos Respublikos viešųjų pirkimų įstatyme ir kituose viešuosius pirkimus reglamentuojančiuose teisės aktuose, bei saugos juos pirkimų organizavimo ir vykdymo laikotarpiu bei 10 metų pirkimo procedūroms pasibaigus.  
12. Perkančioji organizacija tvarkys Paslaugų teikėjo, kurio pasiūlymas bus pripažintas laimėjusiu ir su kuriuo bus sudaryta Sutartis, pateiktus fizinių asmenų - Paslaugų teikėjo arba jo įgaliotų asmenų, subtiekėjų, partnerių, už Sutarties vykdymą atsakingų, kitų asmenų duomenis (vardas, pavardė, pareigos, telefono ryšio numeris, elektroninio pašto adresas, komunikacijos duomenys, kiti būtini duomenys) Sutarties sudarymo ir vykdymo tikslu vadovaudamasi Reglamento (ES) 2016/679 6 str. 1 d. b p. (kai Sutartis sudaroma su fiziniu asmenius) arba Reglamento (ES) 2016/649 6 str. 1 d. c, f p. įgyvendinant teisės aktų reikalavimus bei siekiant teisėto Perkančiosios organizacijos intereso žinoti asmenis, įgaliotus sudaryti ir vykdyti Sutartį ir su jais bendradarbiauti (kai Sutartis sudaroma su juridiniu asmeniu) bei saugos juos Sutarties galiojimo metu ir 10 metų jai pasibaigus.
13. Kilus ginčams dėl viešųjų pirkimų organizavimo ar Sutarties vykdymo, Perkančioji organizacija gali tvarkyti 11-12 punktuose nurodytus asmens duomenis Perkančiosios organizacijos teisėtų interesų apsaugos tikslu siekdama teisėto intereso pareikšti, vykdyti ar apginti teisinius reikalavimus, vadovaudamasi Reglamento (ES) 2016/679 6 straipsnio 1 dalies f punktu bei saugos juos ginčo nagrinėjimo metu ir 1 metus po atitinkamos valstybės institucijos galutinio sprendimo priėmimo.
14. Be to, nurodytus asmens duomenis bei dokumento registracijos datą ir numerį Perkančioji organizacija tvarkys ir susijusiu dokumentų valdymo tikslu  vadovaudamasi Reglamento (ES) 2016/679 6 straipsnio 1 dalies c punktu, įgyvendindama pareigas, įtvirtintas Lietuvos Respublikos dokumentų ir archyvų įstatyme, Lietuvos vyriausiojo archyvaro 2011 m. liepos 4 d. įsakyme Nr. V-117 ,,Dėl dokumentų rengimo taisyklių patvirtinimo“, Lietuvos vyriausiojo archyvaro 2011 m. liepos 4 d. įsakyme Nr. V-118 ,,Dėl dokumentų tvarkymo ir apskaitos taisyklių patvirtinimo“, Lietuvos vyriausiojo archyvaro 2011 m. kovo 9 d. įsakyme Nr. V-100 „Dėl Vidaus administravimo dokumentų saugojimo terminų rodyklės patvirtinimo“, bei saugos juos Perkančiosios organizacijos dokumentacijos plane numatytais terminais.  
15. Asmens duomenų pateikimas yra privalomas. Nepateikus asmens duomenų Paslaugų teikėjo pasiūlymas negalės būti vertinamas bei nebus galima sudaryti ir vykdyti Sutarties.
16. Asmens duomenis Perkančioji organizacija gali teikti ginčus nagrinėjančioms institucijoms – Viešųjų pirkimų tarnybai, teismams, paslaugų teikėjams, teikiantiems informacinių technologijų infrastruktūros, programinės įrangos ir jų priežiūros ir administravimo, elektroninių ryšių, auditorių, teisines, konsultavimo, duomenų apsaugos pareigūno bei kitas paslaugas. Laimėjusio Paslaugų teikėjo viešųjų pirkimų metu pateikto pasiūlymo, sudarytos sutarties ir jos pakeitimų skaitmeninės kopijos viešųjų pirkimų procedūrų skaidrumo užtikrinimo tikslais bus skelbiamos viešai (išskyrus viešai neskelbtinus asmens duomenis) Centrinėje viešųjų pirkimų informacinėje sistemoje, kurios duomenų valdytoja yra Viešųjų pirkimų tarnyba.  
17. Duomenų subjektai – fiziniai asmenys – Paslaugų teikėjas arba jo įgalioti asmenys, subtiekėjai, kaip duomenų subjektai, turi šias duomenų subjekto teises, kurias Perkančioji organizacija įgyvendins Reglamento (ES) 2016/679 bei taikomų kitų teisės aktų nustatytomis sąlygomis ir apimtimi: 1) teisę gauti informaciją apie duomenų tvarkymą; 2) teisę susipažinti su savo duomenimis ir gauti jų kopiją; 3) teisę reikalauti ištaisyti duomenis ar papildyti neišsamius duomenis; 4) teisę reikalauti ištrinti duomenis („teisė būti pamirštam“); 5) teisę apriboti duomenų tvarkymą; 6) teisę nesutikti su asmens duomenų tvarkymu, kai asmens duomenys tvarkomi siekiant teisėto Pirkėjo intereso; 7) teisę į duomenų perkeliamumą, tuo atveju, kai asmens duomenys tvarkomi sutarties sudarymo ir vykdymo pagrindu; 8) teisę pateikti skundą Valstybinei duomenų apsaugos inspekcijai, kurios kontaktai skelbiami čia: https://vdai.lrv.lt/. 
18. Duomenų subjektai – fiziniai asmenys – Paslaugų teikėjas arba jo įgalioti asmenys, subtiekėjai prašymus dėl aukščiau nurodytų savo teisių įgyvendinimo, taip pat kitus skundus/prašymus dėl asmens duomenų tvarkymo gali pateikti Perkančioji organizacija paštu adresu Studentų g. 45A, Vilnius, el. paštu institutas@hi.lt ar jo duomenų apsaugos pareigūnui el. paštu ada.ekspertai@gmail.com. 
19. Paslaugų teikėjas, prieš teikdamas pasiūlymą ir prieš sudarydamas Sutartį, nurodytus fizinius asmenis privalo supažindinti su 9-18 punktuose pateikta informacija apie Perkančiosios organizacijos vykdomą asmens duomenų tvarkymą. 


_____________________________

